Lolland-Falsters Stifts-Tidende, 1846-03-16
Under denne Overskrift indeholder "Dansk Ugeskrift for 6te Marts efter et engelsk Blad en Afhandling, som stærke, men vistnok sande Træk viser Negerslaveriets Afskyelighed og de velsignede Følger, som daglig meere vise sig af Negernes Frigivelse i de engelske Colonier. Afdenne Fremstilling, som indeholder den frygteligste Dadel imod enhver Stat, som endnu vedligeholder Slaveriet, i sine vestindiske Colonier, hidsætte vi her Begyndelsen, og Slutningen: "Vil man danne sig en rigtig Anskuelse af Emancipationens Resultater i de britiske Colonier, maa man nødvendigviis gienkalde sig nogle vigtige Kjendsgierninger angaaende de forhenværende Slaver og deres Herrer. Slaverne betragtedes og behandledes som ubetinget Eiendom; deres Personer kunde sælges, deres Arbeide aftvinges dem og deres Familieforbindelser opløses efter Forgodtbefindende. De fandt ingen Beskyttelse i Lovgivningen mod Grusomhed og Undertrykkelse, hvorvidt den ogsaa dreves, med Undtagelse af forsætlig Lemlæstelse eller Drab, og selv i Sager af denne Beskaffenhed var deres Vidnesbyrd ikke gyldigt imod deres Herrer. Og den samme Lovgivning, som havde bragt dem ned i denne nedværdigede og hjælpeløse Stilling, underkastede dem haarde Straffe for det mindste Brud paa dens Bestemmelser og de tilgiveligste Forseelser, der bleve begaaede af dem, betragtedes som afskylige Forbrydelser. Saaledes vare deres Vilkaar beskafne ifølge Loven. - Om Maaden, hvorpaa de i Virkeligheden bleve behandlede, er det tilstrækkeligt at sige, at den i det Hele taget var af den skammeligste Natur. En flygtig Undersøgelse af officielle Documenter vil godtgjøre dette. Men een Omstændighed fremtræder i Særdeleshed, i hele sin frygtelige Afskylighed og beviser den skrækkelige Grusomhed, der laae i det System, hvis Rædsler de vare underkastede. J et Tidsrum af elleve Aar, der udløb med 182930, opdagedes det, at Slavebefolkningen i Colonierne var aftaget med henved 52,000 Og denne Bortødslen af Menneskeliv befandtes at hidrøre fra alt for strengt Arbeide, utilstrækkelig Næring og haard Tugt. Deres Tilstand var, for at bruge Lord Stanleys Ord, en Sammensætning af "uafhjulpen Retfærdighed, bitter Undertrykkelse og haabløs Forurettelse." Forfatteren undersøger derpaa det forrige System fordærvelige Virkninger for Herrerne, og viser de store Fordele, som Frigivelsen har bragt saavel Staten som Plantage-Eierne og de forhenværende Slaver. Derpaa hedder det: "Vi have opholdt os længere ved denne Gjenstand (de materielle Fordele), end den sandsynligviis fortjener, og vi vende os derfor fra den, for endnu engang at betragte den store Velsignelse, der er bleven henved 200,000 menneskelige Væsener til Deel ved Emancipationens store Act. Svøben lyder nu ikke længer i deres Øren som en Spore til Arbeide og et Redskab for Piinsler; Lænken trykker ikke længer deres Lemmer; Torvepladsen seer dem ikke længere falbudne ved offentlig Auction; Smerten af tvungen Adskillelse føles og frygtes ikke længere; Underviisning er i ikke længere forbudt. De emanciperede Slaver kunne nu som Herrer over deres Person og deres Arbeide tilbyde dette naar og hvor de ville, saaledes som det bedst stemmer overeens med deres Lyst og Fordeel; Ægteskabets Baand helliger og velsigner deres Forbindelser; Forholdet imellem Forældre og Børn bestaaer og kan ikke sønderrives efter en Slaveherres Lune eller egenmægtige Villie, Qvindens Kydskhed kan ikke længere krænkes ustraffet eller Moderhjertet saares ved den lave og nedværdigende Brug, hvorfor dets Afkom var udsat. Disse ere nogle af Emancipationens Resultater. Og man maa huske paa, at den Frihed, som er bleven tildeelt den nærværende Slægt, med alle dens nuværende og tilkommende Rettigheder, vil gaae over til dens Børn og Børnebørn i de fjerneste Leed. Det vilde være at betragte denne Gjenstand i dens laveste og smudsigste Lys, om man gjorde Beløbet af de Udførsels producter, som avles i de britiske Colonier, til Maalestok for dens Værd og Nødvendighed. Og dog har det, der var rigtigt i sædelig Henseende, ogsaa viist sig at være klogt fra det politiske Synspunkt. Hvorledes vilde Vest indianernes Tilstand nu have været, naar Slaveriet ikke var blevet afskaffet? J 1832 vare de paa Randen af Undergang; deres Credit paa Pengemarkedet var aldeles forsvunden og deres Slaver aftoge i et Forhold af 5,000 om Aaret. De havde ved de grusomste Midler drevet Productionen til dens yderste Grændse for at kunne dække Renterne af deres store Pantegield til Creditorerne i Moderlandet og afholde de løbende Udgivter paa deres Plantager; men til hvilken Nytte, Lad Lord Stanley svare. "Paa alle Øerne", sagde han i 1832, er Productionen af Sukker tiltaget og Antallet af den arbeidende Befolkning aftaget i et tilsvarende Forhold." Hans Herlighed godtgjorde sin Paastand ved Kjendsgierninger, der vare uddragne af officielle Beretninger; saaledes udgjorde f. Ex. paa Jamaica i de tre Aar, der udløb med Juni Maaned 1826, Slavebefolkningen i Gjennemsnit 334,393 Mennesker, og det avlede Qvantum Sukker i Gjennemsnit, 1,354,488 Centner. J de tre Aar, som udløb med Juni Maaned 1832, udgjorde Slavebefolkningen med et Middeltal 327,464 Mennesker og det avlede Qvantum Sukker i Gjennemsnit 1,410,026 Centner. Demerara fremviste et endnu frygteligere Resultat. J det førstnævnte Tidsrum var Slavebefolkningen 72,722 og det avlede Qvantum Sukker 652,336 Centner, i det andet Tidsrum var Befolkningen sunken ned til 67,741, som vare nødte til at tilveiebringe 806, 120 Centner Sukker. Hvad gjorde da nu Emancipationen, da den standsede dette morderiske System, Fuldendte den Vestindianernes Undergang, Nei, den gjenoprettede deres tabte Credit. Den berøvede dem det Vaaben, hvormed de toge sig selv af Dage, og vi vove at paastaae, at dersom det i dette Øieblik overlodes til dem at vende tilbage til det ophævede System, vilde de aldeles afslaae det ene og alene med Hensyn til Pengefordeel. Men Slaveriet er afskaffet overalt i de britiske Colonier og frie Mænds Sange have afløst Slavers Jammerskrig. Menneskelighedens Rettigheder ere blevne haandhævede, Retfærdighedens Krav blevne tilfredsstillede og Religionens Fordringer opfyldte; den forhenværende Slaves Person, Frihed og Eiendom ere blevne erklærede foruantastelige og han kan nu, beskyttet af en upartisk Lovgivning, sidde som en fri Mand i Skyggen af sit eget Palmetræ uden at nogen tør gjøre ham bange" Om Fæstegodsets Overgang til Selveiendom.